Avaliación+científica

Neste apartado queremos mencionar as fontes para avaliar a produción científica, coa fin de facilitar aos nosos investigadores a recoleción de datos que necesitan para tramitar a súa avaliación. Somos conscientes de que é un traballo arduo, por iso desde a Biblioteca intentamos estar ao dia destas fontes para axudar a resolver calquera dúbida que poida xurdir. Tamén podedes chamar por teléfono ou mandarnos un correo electrónico se precisades axuda sobre este tema.

= = =Axencias de avaliación:=

** CNEAI ** **(**Comisión Nacional Avaliadora da Actividade Investigadora**)**.
Criterios específicos para Ciencias Económicas e Empresariais da CNEAI

** ANEP ** (Axencia Nacional de Avaliación e Prospectiva)
=Índices de impacto de revistas :=

JOURNAL CITATION REPORTS
(Acceso rede UDC) Ofrece inforrmación sobre as revistas que máis influenza teñen nun área de coñecemento. Para iso, fan unha serie de cálculos usando o número de citas que recibe unha revista, así podemos coñecer o índice de impacto e outros índices de menor relevancia como o índice de inmediatez ou a vida media das citas. É a fonte de máis peso da CNEAI para avaliar a actividade investigadora dos profesores universitarios. Para acceder aos datos do campo da Economía deberemos elixir JCR Social Science Edition, o ano que nos interese e logo facer a busca por unha revista ou por un grupo temático de revistas ou ver todas as revistas. Os datos de máis interese son o factor de impacto, o cuartil que ocupa a revista e o seu posto dentro da súa área.



SCIMAGO JOURNAL RANK
Avalia e clasifica as revistas utilizando o índice SJR elaborado pola base de datos Scopus. Tamén ofrece raking por paises. Índice internacional válido para a avaliación na CNEAI

ERIH
Índice europeo para Humanidades, non cubre a materia de Economía pero si a de Historia por iso pode ser de interese para as áreas da Historia da Economía. Índice internacional válido para a avaliación na CNEAI

**CIRC**
(Clasificación Integrada de Revistas Científicas). Clasifica as revistas en función da súa calidade seguindo diversos criterios, por exemplo indican se aparece a revista no Journal Citation Report, se cumpre os criterios DICE, etc. Non é unha ferramenta que utilice actualmente ningunha axencia de avaliación española en concreto, pero o resultado da súa análise é moi orientativo para determinar a calidade da revista e para suxerir a posible resposta que dela ofrezan as distintas axencias de avaliación. Tamén podedes consultar CIRC en Dialnet.

**IN-RECS**
(Í ndice de Impacto das Revistas Españolas de Ciencias Sociais). Podedes atopar as revistas españolas máis destacadas da área de Economía, só hai datos ata o ano 2011. As revistas están ordenadas polo índice de impacto de IN-RECS e dividas nos correspondentes cuartís.

**DICE**
(Difusión e Calidade Editorial). Proxecto elaborado polo CSIC e respaldado pola ANECA. Baséase na análise de criterios formais (tales como o mecanismo de avaliación de orixinais, apertura institucional da revista, cumplimento da periodicidade, etc.). Ademais, tamén podedes ver que revistas españolas de Ciencias Sociais e Humanidades recollen as bases de datos internacionais.

** LATINDEX **
(Sistema Rexional de Información en liña para Revistas Científicas de América Latina, Caribe, España e Portugal). O seu catálogo ofrece unha listaxe de revistas que cumpren unha serie de indicadores de calidade.

CitEc
Permitenos consultar listaxes de revistas e documentos de traballo de Economía,desde o ano 2003. Os datos proceden de RePec.

ESSENTIALS SCIENCE INDICATORS
(Acceso rede UDC) Elaborado por Thomson and Reuters ofrece rankings de revistas, os datos os recolle do Web of Knowledge. Ten unha versión gratuita, ScienceWatch. Se necesitades consultar datos de anos anteriores ao 2003, hai a versión Incites que cubre desde 2001 ata 2008.

GOOGLE SCHOLAR METRICS,
Podemos consultar rankings de revistas por materias, emprega o índice h para a avaliación.

Microsoft Academic Search
Amosa rankings de revistas, o número de citas que recibe unha revista ao longo do tempo e tamén danos unha serie de revistas relacionadas coa que estamos a ver os datos.

ULRICH,
(Acceso rede UDC), base de datos de revistas, ofrece información editorial e bibliográfica de revistas internacionais. É útil para coñecer as bases de datos que indizan unha revista.

MIAR,
Recolle revistas de Ciencias Sociais, e indicanos cales son as bases de datos que indizan unha revista.

CARHUS Plus,
Clasificación de revistas científicas das areas de Ciencias Sociais e Humanidades, está orientado ao sistema de avaliación catalán.

=Fontes para coñecer o número de veces que foi citado un autor ou un traballo :=

WEB OF SCIENCE (WOS).
(Acceso rede UDC) Base de datos multidisciplinar que permite buscar as veces que foi citado un autor ou un traballo.

SCOPUS
(Acceso rede UDC) Base de datos multidisciplinar que amosa o número de citas que recibiu un traballo.

BUSINESS SOURCE PREMIER
(Acceso rede UDC), base de datos de economía, ao consultar o rexistro dun documento dinos as veces que foi citado o documento na base de datos. Tamén ofrece a posibilidade de buscar por Referencias Citadas e dentro destas buscar por autor, título, fonte de publicación e ano. Este tipo de busca está accesible na parte inferior dereita da pantalla principal da base de datos.

GOOGLE ACADÉMICO
Se facemos unha busca por título apareceranos na pantalla de resultados o número de veces que foi citado un traballo.

=JSTOR= (Acceso rede UDC). Base de datos que amosa o número de citas que ten un traballo dentro da base e tamén ofrece unha ligazón para ver as citas do mesmo traballo no Google Scholar.

REPEC,
(Research Papers in Economic) repositorio internacional de Economía, indica o número de veces que foi citado un traballo. Tamén podemos buscar datos de este tipo en CitEc

ESSENTIALS SCIENCE INDICATORS
(Acceso rede UDC) Elabora rankings de autores máis citados.

**Microsoft Academic Search**
Recolle o número de citas, o número de traballos, de coautores, etc relacionados cun autor

=Citas e calidade editorial dos libros=

Book Citation Index
É un índice elaborado por Thompson, pódense consultar as citas que recibe un libro ou un capítulo de libro na Web of Science, ao facer a busca vainos dar o dato das veces que foi citado ese libro ou capítulo.

SPI Scolary Publishers Indicators,
Ranking, de carácter orientativo, sobre a calidade de editoriais científicas españolas e internacionais. Elabórase a partir da opinión de expertos españois.

MASTER BOOK LIST,
É a listaxe de editoirais e de libros que están empregando en Thomson & Reuters para facer o **Book Citation Index.**

==WEB OF SCIENCE (WOS).SCOPUSBUSINESS SOURCE PREMIER E ECONLIT== Nestas bases de datos podemos facer unha busca e filtrar polos campos (Book review, books series ou Books) para atopar citas ou críticas a libros.

WORLDCAT
O Catálogo colectivo máis grande, aqui podemos atopar cantas bibliotecas teñen un determinado libro.